قوزئی قیبریس تورک جمهوریتی‌نین پرزیدنتی مصطفی آخینجی، آمریکا باشقان کؤمکچی‌سی مایک پنس ایله تلفندا دانیشدی.
طلب پنس‌دن گلدی.
پرزیدنت مصطفی آخینجی، ایکی قوروجو دؤولتین سیاسی برابرلیگینه دایانان فدرال چؤزوم اوچون، قیبریس تورک طرفی‌نین، قرارلی‌لیقلا ماسادا اولاجاغینی سؤیله‌دی.
آخینجی، 6 باشلیغین بیر بیری ایله باغلانتیلی شکیلده اله آلینماسینا دایر نیویورک آنلاشماسینا بوتون طرف‌لرین صادق قالماسی‌نین اؤنمینه ده ایشاره ائتدی.
پنس ده 28 ژوئنده سوئیس‌ده باشلایا‌جاق قیبریس کونفرانسینا واشینگتن رهبرلیگی‌نین دستگینی ایفاده ائتدی.
پنس، قوزئی قیبریس تورک جمهوریتی ایله روم رهبرلیگی آراسیندا، "بوتون قیبریس خالقی‌نین خیرینه اولا‌جاق ایکی بؤلکه‌لی و ایکی توپلوم‌لو بیر فدراسیون اولا‌راق قیبریسی ​​یئنی‌دن بیرلشدیرن بیر آنلاشما اوزرینده نفاهم اولماسی" اومودونو دیله گتیردی.
بیرلشمیش ملتلر گؤزه‌تیمینده حیاتا گئچیریلن قیبریس مذاکیره‌لری، قوزئی قیبریس تورک جمهوریتی پرزیدنتی آخینجی و روم لیدئر نیکوس آناستاسیادیسین یانی سیرا ضامن اؤلکه‌لر تورکیه، یونانیستان و اینگیلتره ایله گؤزلمچی اولا‌راق آوروپا بیرلیگی‌نین قاتیلیمییلا 28 ژوئنده سوئیس‌ده تکرار باشلایا‌جاق.
